П Р О Е К Т!

Р Е П У Б Л И К А   Б Ъ Л Г А Р И Я

М И Н И С Т Е Р С К И    С Ъ В Е Т


ПОСТАНОВЛЕНИЕ № ______
от __________ 2025 г.

За изменение на Наредбата за условията и реда за осъществяване на дейностите,
свързани с оръжията, боеприпасите, взривните вещества и пиротехническите изделия
и контрола над тях във и от въоръжените сили на Република България,

приета с Постановление № 278 на Министерски съвет от 2010 г.
(обн. ДВ бр. 96 от 2010 г., изм., бр. 13 и 63 от 2011 г., изм., бр. 60 от  2012 г., изм. и доп., бр. 49 от 2013 г., изм., бр. 60 от 2014 г., бр. 57 от 2015 г.,

изм. и доп., бр. 46 от 2017 г., бр. 25 от  2020 г., изм.,  бр. 70 от 2021 г.)
МИНИСТЕРСКИЯТ СЪВЕТ

ПОСТАНОВИ:

§ 1. В чл. 86 се правят следните изменения:
1. Алинея 1 се изменя така:

„(1) Ежегодно до 31 януари административно звено в Щаба на отбраната/структура, определена от съответния ръководител, изготвя списък на излишните за Министерство на отбраната, Българската армия и/или съответната структура ОБВВПИ, подлежащи на снемане от употреба или списък за изменение и/или допълнение на изготвения списък за предходната година. Списъкът се представя за утвърждаване от министъра на отбраната/ръководителя на съответната структура.”

 2. Алинея 4 се изменя така:

„(4) В разделите на списъка по ал. 1 ОБВВПИ се групират по видове и номенклатури, за които се посочва: наименование, производствени данни, заводски номера, количества, комплектност (резервни части), категории и местонахождение. При необходимост списъкът може да бъде изменян и/или допълван по реда на ал. 1.“

§ 2. В чл. 87 се правят следните изменения:
1. Алинея 1 се изменя така:

 „(1) Министърът на отбраната/ръководителят на съответната структура назначава постоянно действаща комисия за определяне на начални продажни цени на ОБВВПИ, включени в списъка по чл. 86, ал. 1. Комисията осъществява своята работа при условия и по ред, определени в акт на министъра на отбраната/ръководителя на съответната структура. Определената от комисията стойност на ОБВВПИ без данък върху добавената стойност е начална продажна цена франко местонахождението им при продажбата.“
2. В ал. 2, изр. 3 се заличава.
§ 3. В чл. 88 се правят следните изменения:
1. В ал. 1 думите „След определяне на началните продажни цени по реда на чл. 87“ се заличават. 
2. Алинея 2 се отменя.

              § 4. В § 1, т. 6 от Допълнителните разпоредби се изменя така:                                                              

              „6. Съответна структура“ е служба „Военна полиция“, служба „Военно разузнаване“, Националният военен университет „Васил Левски“, Висшето военноморско училище „Н. Й. Вапцаров“, Висше военновъздушно училище „Георги Бенковски“, Военната академия „Г. С. Раковски“, Военномедицинската академия, Националната гвардейска част, Централно военно окръжие, Централен артилерийски технически изпитателен полигон и Военногеографската служба.“

§ 5. Навсякъде в наредбата думите „Счетоводния документооборот в Министерството на отбраната, Българската армия и структурите на пряко подчинение на министъра на отбраната, обявен с МЗ № ОХ-137/6.03.2012 г.“ и „Счетоводния документооборот в Министерството на отбраната, Българската армия и структурите на пряко подчинение на министъра на отбраната“ се заменят с „правила за документиране на стопанските операции в Министерството на отбраната, Българската армия и структурите на пряко подчинение на министъра на отбраната, обявени с акт на министъра на отбраната.“     
МИНИСТЪР-ПРЕДСЕДАТЕЛ
Росен Желязков               

